
Minista di Cultura a; ita 
hunda dcioh n prenda PIRRO 


‘Casita Tortogna Aru UR + 


Team di Aresto cu detencionnan Sr. Yoeri de Vries den representacion di Gobierno 
Hulandes a reuni cu Gerencia di Santa Rosa y 


posiblemente relaciona cu e tiramento 


na Jaburibari Pg.1 3 bishita varios projecto agrario 


Pg.14 

‘Casnan di Torto na Aruba’ t'e do- 
cumentario di Fundacion Herencia 
Historico di Aruba cu a keda presen- 
ta diahuebs mainta na The Movies na 
Gloria. 

E documentario ta mustra con prome 
cu refineria Lago y Arend, tabata traha 
cas na Aruba. Un bunita documenta- 
rio cu ta corda nos riba e creatividad, e 
forza y e resiliencia di e pueblo di Aru- 


ba. 


Aruba a conoce pobresa grandi pro- 
me cu e refineria a establece su mes 
na nos pais. Asina mes nos pueblo a 
usa su creatividad pa hunto cu natu- 
ralesa traha nan cas. Den e construc- 
cion tabata usa material di naturalesa, 
manera klei, awa, yerba seco pa traha 
e torto, y palo di mata y cadushi p’e 
structura di e cas. Tabata tene debido 
cuenta tambe na ki momento ta corta 
mata pa haya e palonan y tabata situa 
e cas conforme e pasada di aire y posi- 
cion di solo. 


E trahamento di cas di torto tabata 
un trabou duro pa cual famia, bisifia 
y amigo tabata bin hunto pa forma e 
union cu ta crea e forsa necesario pa 
traha e cas. Di e manera aki di hopi 
tempran nos pueblo tabata practica e 


Mainta 
Minister di Cultura a felicita Fundacion Herencia Historico 
di Aruba cu e documentario ‘Casnan di Torto na Aruba’ 


union cu ta necesario pa logra bienestar y pa surpasa e reto- 
nan cu bida riba un isla chikito ta trece cune. 


Minister Xiomara Maduro di Cultura ta gradici sra. Lucia Ke- 
lly, sra. Glenda Giel, sra. Olinda Rasmijn di Fundacion He- 
rencia Historico di Aruba y tur otro persona y instancia cu a 
yuda pa realisa e bunita documentario aki. Masha danki pa 
documenta un parti di nos herencia cultural y haci esaki ace- 
sibel na publico. 


Mainta 

Regiezitting caso Avestruz ta sigui otro siman 


Ayera diabierna den oranan di 
mainta a sigui cu e Regiezitting di caso 
Avestruz y lo continua otro siman. E ta 
un simpel formalidad pa permiti e team 
di defensa di e diferente acusadonan 
haci peticion di loke nan kier ainda in- 
clui den e dossier di e caso. 

Manera tabata di spera, como cu ta tra- 
ta di un formalidad, acusadonan den 
caso Avestruz no a presenta. Huez no 
tabatin mester di nan tampoco pa haci 
pregunta y nan abogadonan por a haci 
e procedura di Regiezitting nan mes. 

E acusadonan ta: Ewald Biemans (mr. 
Oomen); Franklin Feliciano Abath (mr. 
G.A. Maldonado); Edgar Roland Wer- 
leman (mr. R.T.J.M. Oomen); Ninosca 
Damira Nuñez (mr. R.T.J.M. Oomen); 
Oslin Benito Sevinger (mrs. D.G. Kock 
y D.G. Illes); Reina Rebeca Richardson 
(mr. Z.T.M. Arendsz-Marchena); Maria 
Leoncita Richardson Arends (mr. D.M. 
Canwood); Pieter Theodorus Alber- 
tus Susebeek (mrs. D.G. Kock y D.G. 
Illes); Carlo Roberto Mansur (mr. V.A.V. 
Carlo); Curt Douglas Harms (mr. V.A.V. 
Carlo); Frederic Paul Every ( V.A.V. Car- 
lo); y Mary Jacinta Winterdal Chomff 


E abogadonan a pidi testigonan di cual mayoría ta comparti 
e mesun nombernan manera Croes y Shak Shie di DIP Pero 
tambe declaración di co-acusado Sevinger riba cumpramen- 
to di tereno. Tambe Sevinger a entrega algún documento 
na investigadornan riba procedura pa otorgamento di tereno 
den pasado tambe. Diferente acusado a pidi pa inclui esaki 
tambe den caso di nan clientenan. 

Un di e abogadonan di Sevinger a pidi pa entrega adminis- 
tración confisca di su cliente pa nan por prepara e defensa 
na momento cu e tratamento profundo cuminsa. 

Despues cu abogadonan a haci tur nan peticionnan a pospo- 
ne e Regiezitting. Esaki ta sigui diamars cu Fiscal reaccionan- 
do riba e peticionnan y diaranson mainta Hues lo anuncia su 


(mrs. G. de Hoogd y mr. Emerencia). decisión. 


A pidi oposicion pa laga ideología partidista un banda 


Sinembargo Ministernan no a contesta preguntanan di oposicion 


Un miembro di fraccionnan cu a sostene Gobierno, riba 
prome dia di tratamento di presupuesto diaranson ultimo, 
a haci un apelacion riba miembronan di oposicion, pa nan 
pone ideologia partidista un banda y nan para pa pais Aruba 
cu ta enfrentando retonan grandi. 

Sinembargo ora cu scucha e tipo di ponencianan politico aki, 
e ta bolbe confirma cu e era nobo cu pueblo a sperando riba 
den Parlamento, ainda no a yega y cu esaki ta leu di yega 
por lo pronto, mirando e forma con gabinete Wever Croes ta 
manipulando ultimo cinco aña dor di dicidi kico ta pasa y ki 
ora esaki ta pasa. 

Mayoria Parlamentario di oposicion a dirigi cantidad di pre- 
gunta n'e Ministernan, pero mayoria di e preguntanan, no a 
haya contesta ainda y hasta un miembro di fraccion di RAIZ, 
cu ta sosten e actual coalicion, a menciona cu Minister di 
Husticia Rocco Tjong no a contesta varios pregunta cu el a 
haci n'e mandatario. 

Pues si un Minister no tin respet y no ta balora e Parlamenta- 
rionan cu ta sostene su propio Gobierno, con e lo por duna 
respet n'esnan cu ta den oposicion y riba dos dia di reunion 
riba presupuesto 2022, mayoria di pregunta na a wordo con- 
testa, pero ta algo cu por a wordo anticipa ya cu tanto gabi- 
nete Wever Croes | y II, a mustra bon cla cu nan no tin respet 
pa Parlamento y ta Prome Minister ta dicidi e direccion cu e 
dos fraccionnan cu a sostene su Gobierno, tin cu bay. 


A bolbe keda demostra durante e dos 
dianan di tratamento di presupuesto 
2022, por mira cu miembronan di e 
fraccionnan cu a sostene Gobierno, tin 
mas atencion ta duna n'e tres fraccion- 
nan den oposicion na lugar di busca 
claridad pa un pueblo cu ta pasando 
castigo na man di e actual Gobierno. 


Hasta preguntanan cu miembronan 
di oposicion ta haci durante e reunion 
den ultimo dos dianan, no ta wordo 
atende den un forma serio y si e man- 
datario dicidi di reacciona mes riba e 
preguntanan aki, ta algo masha limita 
y cu poco contenido riba e tema mes cu 
a wordo pidi. 


No tin seriedad den Parlamento y prac- 
ticamente por bisa cu ta solamente e 
fraccionnan di oposicion t’esunnan cu 
ta cuestiona maniobranan straño di 
Gobierno den su presupuesto mientras 
cu esnan cu ta sostene Gobierno ta 
simplemente tey pa grita “voor.” 


4|Diasabra, 2 di April 2022 


Mainta 


Varios negoshi ta confronta problema serio pa paga 
Loonsubsidie den un aña 


SVB a inicia e proceso di cobra bek 
loke a wordo duna na “Loonsubsidie” na 
negoshinan p'asina esakinan cubri sala- 
rio di trahadornan, sin mester a manda 
e hendenan aki cas man bashi. 


Cantidad di negoshi a haci uso di e 
oportunidad aki durante di e pandemia 
ora cu economia di e isla a cay practica- 
mente totalmente y haci negoshi a bira 
algo dificil mirando e hecho cu e pais 
tabata den un lockdown total, sin mucho 
perspectiva pa sigui sali dilantti den un 
forma adecuado. 


Aña pasa na momento cu tur cos a mus- 
tra cu Aruba lo sali for di e crisis aki y e 
industria turistico a cuminsa reactiva su 
mes, automaticamente cosnan a cumin- 
da draai economicamente, pero atrobe 
no riba un nivel caminda por a papia cu 
economia di Aruba ta n'e nivel di prome 
cu pandemia. 


E situacion actual ta mustra cu economia 
ta riba e caminda corecto, pero aki tin 
cu menciona cu esaki ta conta mas p’e 
sector turistico, caminda miles y miles di 
bishitantenan a scoge isla di Aruba pa 
bin pasa vacacion. 


E sector hotelero a cuminsa lanta cabes, 
pero den e sector aki tambe tabatin cier- 
to cautela mirando cu na luna di decem- 
ber a surgi e crisis di Omnikron cu a bol- 
be crea un situacion di incertidumbre. 


Es mas, den e sector hotelero mes camin- 
da reservacionnan a aumenta den corto 
tempo, tambe tabata bisa e sentimento 
cu ainda ta mucho prematuro pa bisa 
cu cosnan ta riba e nivel acostumbra di 
prome cu e pandemia di Covid 19. 

Varios hotel a haci uso di e Loonsubsi- 


die tambe, pero e sector aki t'esun cu mas rapido a lanta 
cabes economicamente, pero otro sectornan e situacion ta 
totalmente diferente y e hecho cu awor SVB a pone condicion 
cu negoshinan cu a haci uso di Loonsubsidie tin cu paga nan 
prestamo den un lapso di 8 pa 12 luna, tin varios negoshi cu 
ta hayando nan mesen un situacion precario. 


Mientras cu economia a cuminsa rebiba sin duda, esaki no 
ta tumando lugar den un forma efectivo y no tur negoshi por 
papia caba cu nan entradanan ta suficiente pa cubri un pago 
asina cortico di e Loonsubsidie. 


Principalmente esnan cu a wordo avisa pa SVB cu nan tin 
paga e placa aki den ocho luna, ta esnan cu a coriendo riesgo 
di lo tin cu sera porta di nan negoshi ya cu nan recuperacion 
no ta cuadra cu e exigencianan di SVB p’e lapso di tempo cu 
tin cu paga e debe aki. 


Tin otro negoshinan cu a haya 12 luna pa paga, caminda 
algun tin cu pasa 10 mil florin pa luna, mientras cu desde cu 
a dicidi di bay over na elimina tur tipo di medida p’e pande- 
mia, den comunidad no tin un situacion caminda hendenan 
tin placa pa gasta tur dia of cu nan kier, loke ta pone cu varios 
negoshi tin problema pa sali dilanti y otronan a hasta ni habri 
nan porta mas. 


Loke a bin saca afor for di varios comerciante, ta cu si SVB 
sigui insisti riba e forma di cobra e subsidio aki bek, lo surgi 
un situacion caminda varios negoshi lo dal nan porta sera ya 
cu simplemente nan lo no por cumpli cu pago di 10 mil florin 
pa luna y tambe pago di salario di trahadornan. Pesey algun 
negoshi a cuminsa caso hudicial contra di SVB, alegando cu 
un subsidio no tin cu ser paga bek. 


Esaki lo conduci na retiro di trahadornan cu a keda den servi- 
cio y hasta e posibilidad cu varios negoshi lo por hasta dicidi 
di cera nan negoshi ya cu e asina yama “cost of doing busi- 
ness” despues di pandemia, simplemente no ta factibel. 


Hopi comerciante ta spera cu SVB lo por presenta un plan 
mucho mas viabel pa e forma di cobra e placa aki bek, pa 
asina realmente e sector comercial lo por haya un forma mas 
adecuado pa lanta cabes bek y percura pa cumpli cu e pago- 
nan aki pero sin cu nan negoshi lo tin cu bati bancarota. 


Polis y OM ta sera investigacion di caida mortal na Paseo Herencia 


Dia 17 oktober 2021 Polis a haya un 
melding di un persona cu a cay for di 
parkinglot di Paseo Herencia. Luis Angel 
Figueroa Flores di 20 afia a resulta mor- 
talmente herida. 

Recherche a sera e investigacion di e 
caida aki. Ministerio Publico a tuma e 
decision pa no duna ordo pa mas inves- 
tigacion y a sera e dossier. 

Famia di e fayecido a wordo poni na 


haltura di e decision aki den un combersacion personal. 

E conclusion despues di e investigacion ta, cu ta trata aki di un 
accidente unilateral hopi lamentable. No tin ningun indicacion 
cu lo tin otro persona of personanan envolvi. Investigacion di 
pistanan n'e sitio y investigacion di telefon di e fayecido no ta 
duna ningun indicacion cu un crimen lo por a tuma lugar. 
Detayenan di e investigacion aki a wordo papia cu e famia. 
Ministerio Publico ta di opinion cu considerando privacidad di 


e fayecido, no ta na su lugar pa bisa mas tocante e detayenan 
aki. 

‘Nos studiantenan na Hulanda merece stabilidad y 
mas sosten berdadero’ 


Den cuadro cu reunion publico no.22 
riba 1 di april, 2022 convoca na Parla- 
mento di Aruba cu Minister di Enseñan- 
sa y Deporte relaciona cu presupuesto 
2022, fraccion Accion21 a bin cu un mo- 
cion na ordo di dia cu ta subraya diferen- 
te punto enfocando riba e importancia 
riba yuda nos studiantenan na Hulanda 
pa sigura nan exito, stabilidad, y mane- 
ranan cu por soluciona problemanan cu 
ta aumentando recientemente. 


Un mocion a wordo entrega por medio 
di fraccion Accion21, sosteni por me- 
dio di otro partidonan di oposicion, du- 
rante reunion cu Minister di Ensefiansa 
y Deporte, sr. Endy Croes relaciona cu 
tratamento di presupuesto 2022. Con- 
siderando cu ArubaHuis su responsabi- 
lidadnan a expande considerablemente 
desde su fundacion, a bin cu e mocion 
aki pa por bini cu posibel solucionnan 
riba problemanan cu ta presentando pa 


i 


aidi 


CHAY. 


nos studiantenan na Hulanda ya pa algun tempo caba y cu ta 
sigui aumenta sin ningun atencion adecua duna riba esaki. 


Studiantenan na hulanda merece miho 

E cantidad di keho di parti di studiantenan na Hulanda ta 
sigui aumenta, riba diferente area relata na sosten socio-eco- 
nomico y mas. E sosten ofreci na studiantenan Arubiano ta 
keda deficiente segun Accion21 ta trece dilanti. T’asina cu 
e dropout rate di studiantenan Arubiano na Hulanda ta riba 
80%. E dropout rate tin efectonan devastador tanto p'e stu- 
diantenan Arubiano na Hulanda como tambe futuro di nos 
pais. 

Pues den cuadro cu esaki, cu e mocion entrega den Parlamen- 
to durante reunion publico no.22, Accion21 ta urgi Gobierno 
di Aruba pa funda un organisacion sui generis encarga uni- 
camente cu apoyo y cuido di nos studiantenan den exterior. 
Un otro punto crucial ta pa pasa cuido y sosten di studiante- 
nan na Hulanda for di ArubaHuis p'e organisacion sui generis 
hunto cu e parti di presupuesto di ArubaHuis. 

Finalmente, ta urgi Gobierno di Aruba pa incorpora e funda- 
dornan di Kompas den e organisacion sui generis a base di 
nan expertisio, dedicacion, tremendo preparacion y guia na 
bienestar di nos studiantenan cu ta bay Hulanda. 

Gregorio Wolff kier sa 


Mainta 


Kico ta pasando cu lidernan sindical den sector publico 


Tin un silencio largo di parti di lider- 
nan sindical den sector publico, cual ta 
di compronde tambe. Nan no kier a ne- 
gocia y a keda para riba cu Gobierno 
mester duna e 12,6% bek. 

Gobierno na oktober/november a bisa e 
lidernan sindical pa sinta na mesa y ne- 
gocia. Gobierno a menciona cu e ta dis- 
puesto pa negocia riba un percentahe. 
Lidernan sindical a bisa “no ta negocia”, 
ta 12,6% nan kier, según Gregorio Wolff 
Negociacion cu ta un principio di sin- 
dicalismo a ser benta afor y a aparece 
e posicion anarkista, cu lidernan sindi- 
cal mes ta bay traha orario di trabao, 
haciendo nulo e leynan cu ta regarda e 
oranan di trabao. Ta hopi accion taba- 
tin, den stadion, riba caya, etc.. 
Despues lidernan sindical cu nan pen- 
samento colonial a kere cu nan tin alia- 


Ex Director di Tele Aruba, 
Rueben Graigg a bay 
laga nos 


Ayera mainta nos a keda sorprendi 
cu e informacion cu ex- Director di Tele 
Aruba, Reuben Craigg a fayece. E taba- 
ta Director di Tele Aruba den period di 
2010 te cu 2012. 


Nos a compronde cu for di basta tempo 
caba cu Reuben ta malo cu cancer y e 
salud tabata bira mihor y despues bira 
malo, pero ultimo tempo el a bay basta 
atras, e tin hopi tempo cu ta lucha cu e 
cancer. Esaki tabata motibo tambe cu el 
a stop di traha na Setar for di un tempo 
caba dor di e situacion di cancer. 


Den su tempo liber Graigg tabata un li- 
der di Verkennerij na Eagle, unda tabata 
dirigi hobennan riba bon caminda. Cu 
Dios tume den su Reino. Condolencia na 
su famia. 


do na Hulanda, y macambanan ta bay soluciona e problema 
pa nan. Nan a yega na conclusion pa manda carta Hulanda 
poniendo nan posicion cu ta 12,6% nan kier. Wel wel, den 
prensa nos a lesa cu Hulanda a bisa cu e 12,6% ta keda te 
fin di 2023. Loke a resalta t'e hecho cu lidernan sindical 
no kier negocia cu nos hendenan y na su lugar nan a pidi 
intervencion di Hulanda y eynan, nan mes a logra nan bor- 
dugo=beul. Imaginariamente bo por bisa cu e macambanan 
yama, a presenta cu hacha skerpi y cabesnan a cuminsa lora. 
Por t'esaki t'e motibo di e silencio, Wolff kier sa. E ta tristo si, 
pasobra e 12,6% ta pertenece na trahadornan y tambe na 
pensioenadonan, pero dor di malposicionamento di lidernan 
sindical, nenga di negocia cu nos hendenan cual ta un princi- 
pio sindical, trahadornan a keda man bashi. Si a bay negocia 
cu nos hendenan, por ta awe nos tur a ricibi algo bek. Aki 
atrobe ta mustra cu e falta di formacion di lidernan sindical, 
unda e parti di analisa bo enemigonan ta crucial. Si bo laga 
bo emocionnan domina bo pensamento ora di tuma posicion, 
bo ta “fout bezig”, Gregorio Wolff a conclui. 


PANADERIA 
DEL PUEBLO 


HABRI TUR DIA DI 6:00AM-6:00PM 


YAMA NOS: 5821915 Guyabastraat #4 
Dakota 

Gobierno Hulandes lo aumenta prima di seguro medico 


cu 15 Euro otro ana 


Diahuebs mainta a surgi den medionan di comunicacion 
na Hulanda, un “voorboor” cu a mustra malo pa Aruba, esta 
cu Gobierno Hulandes a determina cu pa 2023 tur hende lo 
tin cu bay paga mas na prima di seguro medico y cu esaki lo 
ta un aumento di 15 Euro. 


N'e momentonan aki e prima di seguro medico na Hulanda 
ta di 125 Euro y e lo aumenta te na 140 Euro y cu esaki ta ne- 
cesario mirando e aumento di gastonan den e sector di cuido 
medico. 


Esaki ta nifica cu aki na Aruba tambe e medida aki lo ta na 
caminda, ya cu realmente ultimo dianan aki, por mira pre- 
sentacion di varios oficial Hulandes den diferente sector cu 
a bin Aruba pa pone cosnan cana manera Hulanda kier y 
manera cu Prome Minister Evelyn Wever Croes a firma p'esa- 
kinan tuma lugar. 


E siman aki a presenta e ofcialnan cu a bin pa yuda Departa- 
mento di Douane, mientras cu tambe a presenta e di tantisi- 
mo Korspchef nobo, pero ningun caminda Minister di Husticia 
ta papia cu e otro tres pa cuater Korpschefnan cu no ta Korps- 
chef mas, no ta cobrando e salario di Korpschef mas. 


Ainda falta un delegacion for di Den Haag cu mester tin ace- 
sora e sector di ensefiansa, mientras cu pa Departamento di 
Finansa, tambe tin otro delegacion caminda pa Aruba y pa no 
papia mes di e sector di cuido medico. 


En realidad aki tin cu mustra cu ya caba e sector medico ta 
conta cu asina hopi profesional Hulandes, cu no ta mira unda 
lo por espacio pa pone mas Hulandes den e sector aki. 


P'e motibo aki tambe algun dia atras ora cu Secreterio di Es- 
tado van Huppelen a mustra cu mester tuma medida pa baha 
gasto den sector medico di Aruba, kisas el a lubida cu gran 
porcion di e placa aki ta ser gana pa profesionalnan Hulan- 
des cu ta trahando den e sector aki na Aruba. 


E decision di Gobierno Hulandes pa aumenta e prima di se- 
guro lo bay nifica cu aki na Aruba tambe publo lo wordo con- 
fronta cu aumento di prima di seguro di AZV y ainda lo tin cu 
determina e suma cu esaki lo aumenta y hasta cu e aumento 
di prima lo ta algo apart di loke ta wordo yama na e momen- 
tonan aki, “eigenbijdrage.” 


E siman aki mester a bira conoci varios medida cu a drenta na 
vigor den e sector di cuido medico y tin cu spera si awe Go- 
bierno lo anuncia esakinan of lo laga Director di AZV, Edwin 
Jacobs anuncia e mal noticia aki na pueblo. 


E aumento na Hulanda di 15 Euro ta igual na 32 florin Aru- 
biano y esaki lo t'e margen cu e aumento di Aruba lo por bira 
e aumento cu pueblo di Aruba por spera cu e lo tin cu paga 
dentro di poco. 

Gobierno e siman aki ta den Parlamento tratando un presu- 
puesto cu for di aña pasa mester tabata cla, pero tur cos ta 


/ 


mustra cu e tratamento aki ta otro inten- 
to pa sconde algun medida cu lo drenta 
na vigor oficialmente for di ayera prome 
di april. 


Pais Aruba y pueblo principalmente ta 
den crisis y tin un Gobierno cu tambe ta 
den crisis gobernando e pais y ta mas cu 
claro cu lo tin solucion por lo pronto riba 
alivionan financiero cu pueblo a spera di 
ricibi despues di e crisis di pandemia di 


Covid 19. 


Durante e prome dos dianan di trata- 
mento di presupuesto, a bolbe sali na 
cla cu algun Minister ta bibando den un 
mundo apart cu pueblo, ya cu varios a 
papia di proyectonan cu tin den pipeli- 
ne, lubidando cu nan Gobierno no tin 
placa pa haci net nada n’e momentonan 


aki. 


Hulanda a presionando pa Gobierno 
cumpli cu tur loke el a firma cu e lo cum- 
pli pa haci, pero no ta haciendo esaki- 
nan y ta surgi un situacion awor camin- 
da pueblo lo t’esun cu lo sali perhudica 
di henter e maneho malisimo aki. 


C 


CENTRALE BANK VAN ARUBA 


BEKENDMAKING 


Ingevolge artikel 4 lid 4 van het Landsbesluit toezicht assurantiebemiddelaars 
(AB 2014 no. 6) (Lta) juncto artikel 14b lid 2 van de Landsverordening 
toezicht verzekeringsbedrijf (AB 2000 no. 82) (Ltv) maakt de Centrale Bank 
van Aruba (CBA) hierbij bekend dat zij — op grond van artikel 4 lid 4 van 
het Lta juncto artikel 14a lid 2 van de Ltv — bij beschikking d.d. 10 februari 


2022 toestemming heeft verleend aan Pescara Holding N.V. om haar 


gekwalificeerde deelneming in Framo Insurances N.V. te vergroten van 50 


procent naar 100 procent. 


Oranjestad, 31 maart 2022 

Moro: OM ta spera di duna senal cla y raspa 


Dia 8 juli 2021 un accidente fatal a tuma lugar na costa nor- 
te di Aruba, caminda un turista Mericano a hoga despues cu 
e, hunto cu e tourguide D.C., a bula for di baranca na Moro 
den lama. 

Corte den Prome Instancia a condena e tourguide pa un casti- 
go di servicio na comunidad di 120 ora y un castigo di prison 
condicional di tres luna a causa di homicidio enboltario. 

E castigo condicional ta cay mas abao cu e exigencia di seis 
luna condicional di Fiscal di Husticia. Na otro banda Corte 
den Prome Instancia a impone un castigo di servicio na comu- 
nidad. Fiscal di Husticia a enfatiza tres siman pasa durante e 
tratamento di e caso cu ningun momento ta acusa C. di lo a 
intencionalmente hiba e turista pa su morto. 

Ora di “dood door schuld” ta acusa un sospechoso di a actua 
sin tene cuidao of na un manera negligente, mientras cu per- 
sonanan den cierto calidad (manera p.e. C. como tourguide 
profesional) ta carga un grado mas halto di responsabilidad 
riba nan skouro. 

E motibo dicon turistanan ta contrata un tourguide ta pasobra 
e por guia nan na nan destinacion turistico, cu den mayoria 
di caso ta un lugar desconoci pa nan. 

Hende ta confia riba conocimento di nan tourguide, loke ta 
trece p'e tourguide cu ne un responsabilidad grandi y un zor- 
gplicht (deber di diligencia). 


Parlamentario Alvin Molina (MEP): 


No mag di tuma esaki un manera light. 
E turista ta sali di e pensamento cu loke 
e tourguide bise ta posible y ta permiti. 
Riba e lugar unda C. y e turista a bula di 
e baranca tin un borchi poni (verbods- 
bord/waarschuwingsbord) pa no bula di 
baranca y no landa den lama. 

No obstante e borchi aki, C. a bisa e tu- 
rista cu ta posible pa bula, cu e lama 
tabata suficientemente calmo n'e mo- 
mento ey y cu el a haci’e mas biaha cu 
turista. 

Dor di e esey el a move e turista pa bula, 
aunke e mes tabata sa di e peligronan. 


E caso tristo aki conoce solamente 
perdedornan 

Ministerio Publico ta spera di manda un 
señal cla na tourguides y companianan 
di tour tocante e percuracion y e res- 
ponsabilidad cu nan tin pa turistanan 
cu ta contrata nan pa nan servicionan, y 
cu nan bidanan e tourguidenan tin den 
nan man. 


Agricultura merece su debido atencion 


Diahuebs mainta Parlamento di Aruba a cuminsa cu e di 
dos dia tratando presupuesto 2022 di Ministerio di Salubri- 
dad Publico y Turismo y Ministerio di Transporte, Integridad, 
Naturalesa y Adultonan Mayor. Molina a cuminsa gradicien- 
do e ministernan pa nan contesta riba su preguntanan haci 
por escrito. E Parlamentario a puntra e Mandatario di Turis- 
mo pa elabora un poco mas di e plannan pa cu aña 2022 y 
e desaroyo di turismo pariba di brug pa San Nicolas bira un 
destino economico competitivo den region. 

Molina a sigui bisa cu agricultura ta birando mas y mas im- 
portante, un pilar economico nobo, pa yuda haci Aruba mas 
resiliente. Otro metanan pa promove agricultura local ta pa 
logra un nivel halto di ‘food security’, importa menos y tin 
bon bista riba kico ta wordo cultiva. 

Pasando den barionan pariba di brug, reuniendo cu diferen- 
te ‘farmers’ y ciudadanonan cu tin e deseo pa cuminsa cu 
agricultura nan a expresa nan preocupacionnan cu ta: tere- 
no, awa, conocimento y material. Agricultura por trece opor- 
tunidadnan pa muchanan por haci nan profesion of hobby. 
Muchanan por pasa nan tempo na un manera positivo, lo tin 
perspectiva pa un bon trabow y asina menos tempo, smaak y 
tentacion pa haci cos malo. Aruba lo ta mas sigur. 
Concluyendo Molina a enfatisa cu tin necesidad di un repre- 
sentante cu por yuda, guia y duna sosten na esfuersonan pa 
cultiva. E representante ey tey caba, esta Santa Rosa. Pero 
Santa Rosa na su turno, tambe tin su retonan, cu ta strobe pa 
por eherce e funcion aki optimal. 

En conexion cu esey Molina a entrega un mocion pa urgi Go- 
bierno pa haci un inventarisacion di e situacion actual di San- 


ta Rosa y presenta un ‘meerjarenplan’ 
cu mester percura pa Santa Rosa tin e 
autoridad, material y personal neseca- 
rio pa por sostene nos pilar economico 
nobo. 


INVEST 
SECURE 

Parlamentario Marco Berlis (MEP): 


Diasabra, 2 di April 2022|9 


Ta entrega un mocion pa sondea e posibilidad pa un waf pa crucero 


turistico na San Nicolaas 


San Nicolaas ta e ciudad di oportunidad pa fortalece y expande turismo na Aruba! 


Diahuebs mainta, pa Yor di main- 
ta Parlamento a continua su reunion 


pa trata e ley presupuesto 2022 di pais 
Aruba. 


Tabata toca turno na e ministerionan di 
Minister Ursell Arends y tambe di Minis- 
ter Dangui Oduber. Prome cu e reunion 
publico aki mi a haci 103 pregunta na 
tur ministerionan, pa asina mi por a 
haya contestacion riba mi observacio- 
nan y cuestionamento riba diferente 
aspecto di e ley di prespuesto 2022. 


Ta e motibo pakico mi a haci 34 pre- 
gunta mas na ministernan durante e 
reunion publico aki cu mi a sinti cu no a 
haya 

e debido contesta. Tambe ma haci al- 
gun pregunta nobo tocante di nos me- 
dio ambiente, situacion den salubridad 
y turismo. 


Un plan den forma di un mocion pa un 
posibel solucion. 

No solamente mi a vocifera esakinan 
pero tambe mi a presenta un mocion 
cu por ta un posibel solucion pa e crisis 
economico y social cu nos pais ta pa- 
sando den dje. 


E ta algo cu mi a encurasha mi colega- 
nan den parlamento pa haci enbes di 
semper hunga politica insincero cual no 
ta dirigi pa soluciona ni yuda cu nada. 


Ta pesey mi a presenta un mocion den 
Parlamento pa urgi gobierno pa pro- 
me; “sondea e posibilidad pa construi 
un waf turistico pa cruceronan por yega 
San Nicolaas pa asina diversifica eco- 
nomia di San Nicolaas y Aruba. 


Si e sondeo aki ta factibel, pa facilita 
un tereno adecua na San Nicolaas pa 
por realisa e proyecto aki. Si por yega 
na un acuerdo cu e lifianan crucero por 
para na waf turistico di San Nicolaas. 
Mi ta kere fuertemente den potencial di 
e proyecto aki. 


Un oportunidad pa haci esaki lo signi- 
fica den diferente desaroyonan y ben- 
ficionan pa pais y sigur San Nicolaas 
prome. 


x. 


SMe 


Algun beneficio di e realisacion di un Waf Crucero pa San 
Nicolaas. Pa di prome un expansion den e capacidad y can- 
tidad pa pais por ricibi crucero. Kisas awor maximo por dok 
como 4 crucero, sinembargo si lo tin un waf pa crucero na 
San Nicolaas e capacidad lo por wordo expandi por ehem- 
pel cu un of mas. 

Siguientemente, e lo ta increibel e fluho di inversion inmen- 
so cu esaki lo por provoca si un proyecto di e magnitud aki 
wordo aproba. 


Por ehempel, por start empresanan di tours pariba, restau- 
rantnan nobo, souvernir shops, boutique di pafia, tiendanan 
di marca, joyerianan, expansion di shownan cultural, mas 
actividad pa nos bandanan musical, benta di artesania local, 
y mucho mas por bini establece nan mes den caya pariba na 
San Nicolaas y alrededor pa asina brinda e turista e expe- 
rencia bunita di nos pais. 


San Nicolaas cu su arte, cuminda y historia tin hopi pa ofre- 
ce e turista. 


Por ultimo e desaroyo aki lo crea hopi cupo di trabao, opor- 
tunidad pa empresanan nobo, ideanan nobo, y inversionan 
cu lo embeyece San Nicolaas su infrastructura, su edificio- 
nan y e bunita efecto di por wak su caya y tiendanan yen di 
hende atrobe. San Nicolaas tin hopi pa ofrece y sigur mere- 
ce esaki! 

Pension Fund Tourism Sector Aruba, PFTSA, 


ta celebra 30 ana 


Pension Fund Tourism Sector Aruba, 
PFTSA, ta marcando tres decada di exi- 
tosamente brindando plan di retiro na 
trahadonan den sector di hospitalidad di 
Aruba, como un organisacion non-profit. 
Durante e tempo aki, consistentemente 
nan meta tabata pa bira e destinacion 
number uno pa trahadonan y dunado- 
nan di trabao por ehecuta nan plan di 
retiro. Conhuntamente cu sector local di 
hospitalidad, PFTSA ta un fondo crecien- 
te, tanto den cantidad di miembro como 
den cantidad di producto y servicio cu ta 
wordo ofreci, cu rekesitonan regulatorio 
cu ta sigui aumenta, mirando cu PFTSA 


ta cay bao supervision di Banco Central 
di Aruba. 


E fondo originalmente a wordo crea 
riba 27 di Maart 1992 pa Harold Malm- 
berg, De Palm Tours, Anselmo Pontilius, 
e tempo ey na cabes di FTA y awor me- 
diador di Gobierno, y Rory Arends, CEO 
anterior di Aruba Hotel y Tourism Asso- 
ciation, awor retira. Pontilius ta bisa cu 
e idea a nace na un reunion general di 
congreso, ora cu e forum a discuti pen- 
sion di Gobierno, cual tabata chikito, 
anto a permanece minimo. E forum a 
bay di acuerdo cu si empleadonan yuda 
nan mes por medio di spaar, nan lo su- 
fri pa falta di recurso na un edad mas 
grandi. E idea pa un pension fund a bira 
un realidad den colaboracion cu AHATA, 
anto e tempo ey De Palm Tours tabata un 
di e prome companianan pa join. Nan a 
comparti e mesun vision di e necesidad 
pa crea un plan cu lo provee trahado- 
nan den industria di turismo cu entrada 
adicional despues di retiro, riba e pen- 
sion general cu bo ta haya di Gobierno. 


E fondo a embarca riba nan mesun 
mision pa convence empleadonan pa 
spaar un poco mas, un concepto cu hen- 
de jong ta haya duro pa accepta, cual 
ta bira un life-saver ora cu bo yega na 
un edad mas grandi. Despues riba 1 di 
Januari 2012, e isla su ley di pension a 
bin den efeto, cual a enforsa savings pa 
edad halto cu e participacion di emplea- 
do y dunado di trabao, trahando hunto 
pa stabilidad ora yega na momento di 
retiro. 


Tin varios otro beneficio cu por disfruta 
di dje ora di registra cu PFTSA fuera di 


un pension sigura. PFTSA ta provee hipoteca riba Fixed-Rate 
na su miembronan, prestamonan cu tin interes fiho pa henter 
e termino di e prestamo. Hipotecanan por wordo pidi pa com- 
pra di un lot cu ta traha caba, expansion of renobacion di un 
cas, apartament, of pa cubri un hipoteca existente, tur bao un 
pago conveniente y atractivo. 

PFTSA su miembronan di board ta inclui varios persona cu ta 
hunga rol grandi den industria di turismo incluyendo Finan- 
sas, Recursonan Humano, Lider den Negoshi 8 Labor, bao 
guia di presidente actual di e board, sr. Glenn Farro y Marion 
Agunbero como Director Ehecutivo. PFTSA tambe ta continua 
na invita mas compania local importante pa join e 178 miem- 
bronan activo, participando hunto cu 12,000 miembronan pa 
un miho futuro. 


PFTSA ta orguyoso di por show-off un balance sheet hopi po- 
sitivo den cuadro cu su entrada [net income], entrada di in- 
version, assets y membresia, cual ta sigui crece anualmente. 
Pa loke ta desaroyonan den futuro, comunidad di Aruba por 
spera aumento den cantidad di hipoteca cu lo wordo aproba 
y financia pa PFTSA, tambe mehoracion di acceso online y 
crecemento continuo den membresia. 


Miembronan por check nan account online riba www.pftsa. 
com of email: info@pftsa.com of yama Tel: 582 4499 pa com- 
bersa cu cualkier di e 9 miembronan di team di oficina cu ta 
amabel y cu hopi conocemento cla pa yuda bo cu tur loke bo 
mester. 

Business Incubator pa San Nicolas ta un prioridad 


pa Minister Geoffrey Wever 


— a iias 

Minister di Asuntonan Economico, mr. Geoffrey Wever 
tabata di bishita pariba di brug cerca San Nicolas Business 
Asociation. Durante e reunion minister y representantenan di 
SNBA a delibera riba desaroyonan economico importante cu 
tin den pipeline pa pariba di brug. Minister Wever ta mira 
oportunidad pa restaura Bestuurskantoor di San Nicolas pa 
asina facilita creacion di un “business incubator” na e locali- 
dad, cual actualmente no ta ser uza. 


Un punto economico importante pa gobierno ta sostene pro- 
gramanan di desaroyo personal, especialmente pa esnan cu 
ya caba tin negoshi, y tambe esnan cu kier cuminsa un ne- 
goshi. Den cuadro di e desaroyo turistico den e area lo crea 
efectonan di “spin-off” economico. E ta importante pa fiha 
ki tipo di sosten gobierno lo mester brinda pa por garantisa 
miho oportunidad di success pa esnan cu ta start, eherce of 
expande nan negoshi. 


Den pensamento di gobierno, minister Wever kier stimula y 
brinda asistencia na e entrepreneur y comerciantenan di pa- 
riba di brug, pa asina nan mes tuma encargo di e formacion 
economico di e area - uno cu cada cuidadano di e area por 
ta orguyoso di dje - teniendo na cuenta aspectonan manera 
arte, cultura, cuisine y grado di servicio. 


“Inverti den e conocemento di esnan cu kier bira comerciante 
y tambe esnan cu ya ta den mercado lo crea synergia entre 
diferente stakeholders”. Gobierno lo ta un facilitador cu lo 
stimula progreso door di ta catalisador di desaroyo. Un “bu- 
siness incubator” ta caminda comerciantenan por ser asisti cu 

training, programa di educacion, brains- 
torm sessions, eventonan di networking 
y mas. “Hendenan cu bon idea mester 
por topa otro y intercambia idea y me- 
hora conceptonan economico”. 


“Na San Nicolas awoki ta un momento 
oportuno pa inverti den nos hendenan, 
mirando cu e area ta na vispera di algun 
desaroyo economico cual seguramente 
lo tin su efecto spin-off riba comercio 
den e area. Nos comerciantenan local 
mester ta bon prepara pa prospera di e 
beneficionan”. 


BEKENDMAKING 


Ingevolge artikel 4 lid 4 van het Landsbesluit toezicht 
assurantiebemiddelaars (AB 2014 no. 6) (Lta) juncto artikel 14b lid 2 
van de Landsverordening toezicht verzekeringsbedrijf (AB 2000 no. 82) 
(Ltv) maakt de Centrale Bank van Aruba (CBA) hierbij bekend dat zij — 


op grond van artikel 4 lid 4 van het Lta juncto artikel 14a lid 2 van de 


Liv — bij beschikking d.d. 10 februari 2022 toestemming heeft verleend 


aan Pescara Holding N.V. om haar gekwalificeerde deelneming in Framo 


Insurances N.V. te vergroten van 50 procent naar 100 procent. 


Oranjestad, 31 maart 2022 

Edicion #20 di Soul Beach Music Festival ta tuma luga na 
Aruba dianan 25 te cu 30 di mei, 2022 


Despues di 2 aña di ausencia debi 
na e pandemia, A.T.A. ta contento cu 
Soul Beach Music Festival ta regresa 
Aruba. Di 25 te cu 30 di mei, 2022 Aru- 
ba lo ta anfitrion un biaha mas di Soul 
Beach Music Festival. E ‘headliners’ pa e 
evento aki ya ta conoci unda Mike Epps 
lo presenta diabierna pa e Comedy Ni- 
ght, Mary J. Blige diasabra y New Edition 
diadumingo. Hunto cu nan lo tin varios 
otro artista cu lo presenta y di e forma 
aki celebra hunto e di 20 edicion di Soul 
Beach Music Festival. 


Oficina di Turismo, A.T.A., ta wak e re- 
greso di Soul Beach Music Festival como 
otro indicador di recuperacion pa Aruba 
su turismo. E di 20 edicion di e festival lo 
mester a tuma luga na 2020, pero debi 
na e pandemia ni na 2020 ni na 2021 
tawata tin Soul Beach Music Festival. 


A.T.A. ta midi e impacto economico cu un 
evento manera esaki ta trece pa Aruba 
pa di e forma ey calcula con rendabel e 

inversion ta. Na 2019, e ultimo biaha cu e festival aki a tuma 
luga, e tawata tin un impacto economico directo pa Aruba di 
$12 miyon, atrayendo 6,530 bishitante internacional, cu a 
gasta un averahe di $372 pa persona, pa dia y tawata tin un 
estadia averahe di 6.3 anochi. Si compara e cifranan aki cu 
e aña anterior; 2018 por bisa cu a wak un crecemento di $3 
miyon na 2019. E cantidad di bishitantenan tambe a subi cu 
1,000 bishitante mientras e gasto averahe pa persona pa dia 
a bira $22 mas cu e aña anterior y e averahe di bishitante a 
keda 0.3 dia mas na Aruba na 2019 copara cu 2018. 


Basa riba un encuesta haci na 2019 a indica cu 78.8% di e 
bishitantenan internacional cu a atende e festival, a bin cu e 
proposito especifico di atende e festival. 87.5% di entradanan 
pa e festival a wordo cumpra door di e mercado Norte Ameri- 
cano. 77.5% di e bishitantenan a keda den hotel y tawata tin 
indicacion fuerte for di e bishitantenan di lealtad pa e destino 
y e festival. 

A.T.A. ta spera cu e festival lo por crece bek y yega na nivel- 
nan cerca di 2019 mirando e recuperacion rapido cu ya caba 
ta tumando luga pa Aruba. 

Carchi pa localnan lo ta na benta cuminsando e fin di siman 
aki na e prijs special di US $70.- pa anochi na varios localidad 
rond di Aruba. 

Reflexion pa un Aruba integro 


Diasabra, 2 di April 2022|13 


“Como minister parlamentario nos mester sostene nos institutonan cu 
ta investiga pa nan haci nan trabou mas obhetivo cu ta posibel” 


Na final di conferencia di Prensa di Gobierno di Aruba 
diahuebs mainta, Prome Minister a duna un reflexion impor- 
tante pa e respet cu nos mester tin pa e institutonan di Go- 
bierno cu ta haci investigacionnan ora cu ripara cu cosnan no 
ta bon. Esakinan ta institutonan cualifica y obhetivo cu ta haci 
investigacion sin importa ken, ki color politico y of relacion tin 
cu Gobierno. Tambe Prome Minister ta conseha parlamenta- 
rionan di oposicion pa si di berdad nan ta contra corupcion y 
ta para pa integridad, pa nan no cuestiona cada biaha cu tin 
un investigacion di kiebro di integridad te pa relaciona esaki 
como persecucion politico. 


Reflexion 

“Hopi hende ta papia di integridad y ta bisa nan ta contra 
corupcion. Si di berdad un hende ta contra corupcion y pro 
integridad, e ora e no por cuestiona cada biaha ora cu tin un 
investigacion of suspension of casonan di corupcion y integri- 
dad. Si di berdad bo ta contra corupcion y si di berdad bo ta 
kere den integridad, e ora bo mester duna espacio na esnan 
encarga pa haci nan trabou ora cu ta constata cu algo a pasa 
cu talves no ta integro. 


Si cada biaha cu bin un keho di un kiebro di integridad, nos 
mester tene na cuenta si nos conoce e persona, si ta un per- 
sona di nos partido, colega di trabou of familiar, anto nunca 
nos lo logra un Aruba integro. Laga nos cada un carga nos 
responsabilidad cu esaki. 


Wega y drama politico 
Stop cu tur e wega y drama politiconan aki y ban wak e es- 


cencia. Ora algo pasa cu nos wak cu nos 
no ta sigur si ta bon of fout, duna ins- 
tancianan espacio pa haci investigacion. 
No mester ataka y lastra of ofende niun 
hende. Despues di investigacion nos ta 
wak si e tabata algo cu tabata bon of 
fout y nos por continua. 


Aruba integro 

Mi ta kere den un Aruba integro, mi ta 
kere cu nos tine den nos pa nos logra 
e nivel di integridad cu nos ta desea. Si 
nos kier un Aruba integro, nos mester 
duna nos instancianan e espacio pa haci 
nan investigacion y no cuestiona cada 
biaha cu nan tuma accion”. 


Team di Aresto cu detencionnan posiblemente relaciona 


cu e tiramento na Jaburibari 


Diahuebs atardi den un accion re- 
lampago un team di recherche hunto cu 
Team di Aresto a efectua detencion na 
Papaya. Segun un informacion cortico di 
parti Ministerio Publico “ 1 persona de- 
teni riba sospecho di a viola ley di arma. 
El a wordo deteni riba caya y despues a 
haci huiszoeking na su cas na Papaya”. 


Na Papaya a bay cas di e hoben y po- 
lisnan di K9 y tambe recherche tabata 
buscando muy probablemente municion 
y arma di candela. Un Nissan Sentra co- 
lor cora a wordo confisca y hiba di e sitio 
cu takelwagen. 


Segun nos por a compronde e deten- 
cion/nan aki lo ta trata di e tiramento cu 
a tuma luga na Jaburibari diamars ano- 


chi. 

Sr. Yoeri de Vries den representacion di Gobierno Hulandes a 
reuni cu Gerencia di Santa Rosa y bishita varios projecto agrario 


Recientemente, Departamento di Agricultura, Cria y 
Pesca conoci como Santa Rosa, a ricibi e bishita di Ir sr.Yoeri 
de Vries, kende ta Policy Advisor pa e Ministerio di Agricultu- 
ra, Naturalesa y Control di Calidad di Alimento. 


Den pasado Sr. de Vries a bishita Santa Rosa y e biaha aki 
e tabata desea di haya un update ariba e desaroyo nan cu 
a tuma lugar y con e Ministerio Hulandes lo por aporta na 
e necesidadnan di Aruba su Sector Primario. Durante e re- 
union Sra. Nathalie Maduro Director di dicho departamento 
a duna un splicacion extensivo di kiko tur ta proyectonan y 
diferente estudio cu Santa Rosa a ehecuta y lo bay ta ehecu- 
tando den e proximo luna y aña. E la splica tambe ariba un 
convenio inter-insular entre e departamento nan conoci como 
DLVV tanto di Korsow, Boneiro y Aruba cual tin un comision 
cu ya ta den desaroyo pa asina crea un plataforma den cual 
e departamento nan por traha mas estrecho y crea un plan 
di maneho cu lo aporta no solamente na e desaroyo a corto, 
medio y largo plazo pa tur isla hunto lo sirbi pa crea un plan 
concreto y strategico como e mapa pa por brinda un seguri- 
dad di cuminda na tur tres isla den caso di cualkier calamidad 
of nececidad den futuro. 


E plan lo inclui aspectonan concreto manera, estudio, ma- 
neho y adaptacion di leynan cu e proposito pa facilita com- 
mercio entre e tres islanan sosten den forma di material of 
informacion pa menciona algun. Pa e Ministerio Hulandes 
esaki sigur ta un logro importante ya cu for di varios ana tin 
e deseo pa mira mas cooperacion entre e tres isla nan cu por 
brinda te hasta e oportunidad di exporta cualkier producto 
cu lo por wordo produci den un escala mediano of grandi, di 
acuerdo cu e clima y infrastructura cu cada isla ta conta cu 
ne. Durante e reunion tabata presente tambe Sr. Di-Angelo 
Schenker, Chef Financiele Zaken y Sra. Ingamara Reyes, Po- 
licy and Legal Advisor pa Santa Rosa. Despues di e reunion, 
Sr. Ludwig Rasmijn, encarga cu e parti di Planificacion y Curso 
di Santa Rosa a prepara un programa completo di bishita. A 
hasi bishita na diferente proyecto y cada un representando e 
diferente sistema cu ta wordo implementa den e sector agra- 
rio na Aruba manera sistema tradicional cual ta den tera, sis- 
tema hydroponico y tambe a haya un bista ariba e potential 
plantacion di Pitaya (Dragon Fruit) y su potential pa bira un 
producto cu lo por wordo exporta pa resultado positivo cu a 
wordo demostra den volumen y exito den e cantidad di pro- 
duccion. E prome bishita tabata na Zong Garden caminda por 
a mustra e diferente sistemanan tradicional cu varios di e pro- 
ductornan Asiatico ta usa y hunto mira e importancia pa por 
tin un bon maneho ariba e control di calidad pa locual ta e 
uso di fertilizante, Insecticida, Pesticida y e maneho cu e pro- 
ducto despues di cosecha. E por a aprecia e sistema di plan- 
tacion cual ta den forma di raise beds (baki pa planta)) cual 
ta wordo uza diferente tipo di producto cu nan ta planta mas 
tanto y tambe e sistema di irigacion. Locual cu a resalta ta cu 
mayoria ta wordo maneha dor di famia. Despues a bishita Sr. 
James Ramos kende ta un conocido Agricultor y Horticultor 
cu a duna Sr. de Vries un splicacion completo di su proyecto 
y e tipo di plantacion cu e ta manehando. Sr. de Vries a keda 
impresiona cu e plantacion y variedad di Pitaya y tabata tin 


hopi pregunta relaciona cu esaki, cual 
na Europa tambe e ta un producto hopi 
pidi apesar cu eta pa temporada. Dife- 
rente cu na Europa nos isla ta conta cu e 
clima perfecto pa por produci e produc- 
to aki den escala mediano of grandi ya 
cu e no ta rekeri hopi awa. Sr. de Vries a 
haya informacion di e diferente mata di 
fruta cu tin pa por bende e productonan 
fresco y su plantacion di diferente tipo di 
berdura local. Sr. de Vries a logra purba 
un dushi “Milon di Snechi” di e cunuco 
y tambe saboria 3 tipo di Pitaya cu Sr. 
Ramos mes a caba di cosecha. Hopi otro 
tipo di informacion a wordo treci dilan- 
ti e.o duracion di cosecha, temporada, 
y malesa. Pa locual ta proyectonan mas 
moderno, a bishita e proyecto den con- 
tainer di 297Farm na Primavera cual 
ta e “Containerized Indoor Farm” di Sr. 
Fung A Fat. Eynan Sr. de Vries a haya un 
splicacion completo di e sistema, cual ta 
encera produci diferente tipo di lechuga 
y otro productonan den un espacio chi- 
kito. Despues a continua pa e di 2ndo 
compleho di e compania cual ta siste- 
mannan hydroponico den “Greenhouse” 
situa na Yara, Savaneta. Esaki ta e Pro- 
yecto Hydroponico cu recien a cuminsa 
opera y aki tambe Sr. Fung A Fat a duna 
su splicacion extenso di e proyecto y su 
capacidad di produccion. Na final di e 
recorido, a bishita e bunita projecto di 
wijndruif y “Chicken Farm” na Cunucu 
Aruba Dushi Tera cu ta situa na Alto Vis- 
ta. Aki Sr. de Vries a wordo ricibi dor di 
Sr. Kock y su yiu kende a ofrece un guia 
den e cunuco. Sr. de Vries por a aprecia 
e plantacion di Caña y tambe su plan- 
tacion di druif pa traha Biña y Rum lo- 
cal. Sr. de Vries por a aprecia e area 
di proceso di preparacion y empake di 
e compania di webo local, Pok Pok Pok 
cu sigur ta otro producto cu tin un balor 
importante pa Sector Primario y disponi- 
bilidad di webo fresco pa nos consumo 
local. 

Lamentablemente e ora no tabata sufi- 
ciente pa bishita mas proyecto pero Sr. 
de Vries a ricibi tur informacion di cua 
ta e otro proyecto nan cu ta logrando 
hopi exito den producion y te hasta ex- 
pancion manera e ehempel di Cunu- 
cu Fresh. “Sr. De Vries impresiona cu e 
desaroyo agrario na Aruba” Na final di 
e dia, Sr. de Vries a disfruta di un lunch 
na Moomba Restaurant patrocina pa e 
gerencia di e restaurant. 


Mainta 

Caminata di FAVI “Walk with a Vision” tabata 


un exito rotundo 


POCO poco nos ta drenta e normalidad 
cu semper nos tabata custumbra cu ne. 
Despues di 2 afia FAVI a logra pa orga- 
nisa su acostumbrado caminata “Walk 
with a Vision”. Esaki a tuma lugar dia- 
domingo 27 di maart 2022 ariba Eagle 
Foothpath cuminsando y terminando na 
Alhambra cu un total di 5 KM. 

FAVI y comicion organisatorio di cami- 
nata “Walk with a Vision” kier gradici tur 
persona individual cu a presenta na nos 
caminata pa participa. Entre otro a re- 
salta tambe cu diferente organisacion- 
nan social manera Casa Cuna, Trampo- 
lin pa Trabou, Biba Bou Guia, Respaldo, 
Fundacion Contra Violencia Relacional, 
Cas Shabururi y FAVI su propio cliente- 
nan tambe a participa. E biaha aki, nos 
a mira mas adulto, mas hoben y mas 
mucha cu limitacion visual participa na 
e caminata, cual pa FAVI ta importante 
pa su clientenan participa y sinti e mo- 
tivacion pa sigui participa na mas otro 
caminata durante di afia. 

FAVI ta yama danki na tur persona cu a cumpra tickets pa 
participa of cu a contribui na nos caminata. Tambe tur comer- 
ciante cu a haci su aporte na nos caminata dor di yuda nos 
financieramente, a cumpra ticket di caminata, y of cu a haci 
donacion den forma di doorprize of producto necesario pa 
nos caminata. 

Manrique Capriles, Amsterdam Manor Beach Resort, Smith 
and Dorlas, Aruba Vision Center, Meta Corp: The Movies Aru- 
ba y Tropical Bottling, Click print, Boogaard Assurantien, SE- 
TAR NV, Loly’s Beauty Salon, UNICOMER, Banco di Caribe, 
La Estrella, Optica Leslie, Dillon D22 Cycle &Paint, Starmedia 
Production, Optica Moderna, Gandelman, Coolbreeze, Grafi- 
cas Aruba, Meteroro Septic Services, Superfood. 

Un danki tambe na tur organisacion y personanan cu a yuda 
nos durante nos caminata dunando nan servicio Eric Gomez 
y Jimmy Leon, The King Arthur Kelly, Rode Kruis Aruba, Pad- 
vinders di Noord, RCA damas. Tambe na tur e establecimiento 
manera CITGO Sta Cruz, Pricesmart, Chengs supermarket, 
Jhonsons Supermarket cu a permiti FAVI bende su ticketnan 
di caminata “ Walk with a Vision” . 

Danki na cada un di boso nos caminata a bira exitoso un bia- 
ha mas. Otro aña 2023, FAVI lo cumpli 10 aña organisando e 
caminata “Walk with a Vision”. Keda pendiente pa e proximo 
fecha. 

Fundacion Herencia Historico di Aruba a estrena e video 


documentario “Casnan 


Diahuebs 31 di maart 2022 Funda- 
cion Herencia Historico di Aruba a es- 
trena e video documentario “Casnan di 
Torto na Aruba” na Cinemas @ Gloria 
den presencia di Minister di Finanzas y 
Cultura sefiora Xiomara Maduro, fondo- 
nan, instancia- y personanan cu a soste- 
ne e proyecto y otro invitadonan. 


Tawata un dia masha special pa Funda- 
cion Herencia Historico di Aruba, des- 
pues di un periodo largo di preparacion. 
E preparacion tawata ensera: consulta 
literatura, archivonan na Archivo Na- 
cional di Aruba, aserca diferente perso- 
na- y instancianan pa haya mas infor- 
macion, manera Biblioteca Nacional 
Aruba y Monumentenburo Aruba, tra- 
hamento di e pre-script, inventarisa ma- 
terial, portretnan cu nos por uza den e 
video, buscamento di un hende pa traha 
e video, pidi oferta, scirbi e projectdos- 
sier, buscamento di financiamento pa e 
proyecto, comunicacion y corespondecia 
cu e fondonan y tene reunionnan cu e 
productor di e video, COVID, pa porfin 
por tin e resultado di nos trabou. 

Den esaki nos a haya yudansa balioso di 
senor Jado Maduro, kende cu hopi dedi- 
cacion y motivacion a traha na realisa- 
cion di nos proyecto Casnan di Torto na 
Aruba. Nos como directiva di Fundacion 
Herencia Historico di Aruba a keda con- 
tento cu su trabou. Tambe a haya ayudo 
di señora Lucia Ras cu a duna hopi por- 
tret cu nos por a usa pa e video. Tambe 
nos a haya e conocimento y entrevista 
tocante casnan di torto di señor Arsenio 
Ras, señor Ursulo Croes, señor Silvio Ras. 
Directiva di Fundacion Heencia Historico 
di Aruba ta consisti di tres persona: Lu- 
cia Kelly, Olinda Rasmijn y Glenda Gil. 
Fundacion Herencia Historico di Aruba 
a keda funda oficialmente na april 2006 
cu e meta pa salvaguardia nos herencia 
historico. A constata cu pueblo di Aru- 
ba carece di informacion di su historia 
y di su antepasadonan. E Fundacion a 
desea di duna un contribucion na e ne- 
cesidad di e pueblo pa conoce historia 
di su isla miho. Pues nos kier a promo- 
ve conocemento di e historia y cultura 
Arubiano bou di nos poblacion y bou 
di hendenan cu ta bishita nos isla. Pa 
cumpli cu esaki nos a scoge pa traha vi- 
deonan documental den cua nos ta ac- 
centua con nos antepasadonan a duna 


di Torto na Aruba” 


forma na nan forma di biba den diferente sentido y unda nos 
por mustra ainda e resultadonan di loke nan a produci, e 
testigonan silencioso di nan bibamento. Nos ta papia di ras- 
tronan cu te awendia nos por contempla, rastronan cu por ta 
entre otro den forma di artefactonan, pintura y construccion 
di edificionan. 

Nos a traha te awor diferente video documentario cu ta trata 
e siguiente temanan: 

Santananan Indjan 

Artefactonan Indjan 

Pintura y Luganan cu nomber Indjan 

Unda tin bida tin Awa: con nos hendenan a bin na awa. 
Banda di e produccion di e videonan aki, Fundacion Heren- 
cia Historico di Aruba a hiba un investigacion di Dr. Oswald 
Wever “Nos ta Arubiano. Structura genetico di e Poblacion 
Arubano: tres origen” riba un diadomingo den 7 bario di Aru- 
ba cu tawata un exito. Trahando riba e videonan aki, a bin 
cosnan sumamente interesante padilanti, manera e hecho cu 
nos antepasadonan tawata sa di traha verf cu cua nan tawa- 
ta pinta riba barancanan y cu despues di mil afia ainda nos 
por contempla. Of con 8 pa 9 mil hende bibando na Aruba 
na cuminsamento di siglo 20, por a sobrebibi temporadanan 
di secura, di pobresa grandi y di baymento afo di hopi hom- 
ber en busca di trabou (pa Cuba solamente a bay mas di 4 
mil trahado den e periodo 1916 pa 1922) y problemanan cu 
nan tawata topa pa yega na awa di bebe y di cushina. Tur 
esaki den un tempo cu Aruba no tawata conoce un planta di 
awa. Tur esakinan ta yena nos cu hopi admiracion y respet 
pa nos antepasadonan y pa medio di e videonan aki nos kier 
duna nan reconocimento y balor pa tur loke nan a haci y a 
laga atras pa nos. Nos a scoge concientemente pa videonan, 
p'asina por pasa nan na television y otro medionan di comu- 
nicacion pa henter e poblacion di Aruba y den exterior por 
ta testigo di tur nos antepasadonan nan esfuersonan, sabi- 
duria, nan curashi y nan determinacion. Pa loke ta e video 
di awe, “Casnan di Torto na Aruba”, cu nos a dedica na “Nos 
Grandinan’, nos kier a mustra con nos hendenan tawata tra- 
ha nan cas den un tempo cu no tawata posibel pa mayoria 
famia pa importa material di afo y cu nan mester a haci uzo 
di materialnan cu nan ta haya den naturalesa di Aruba mes. 
Tambe kier a mustra e conocemento di nos antepasadonan, 
nan habilidadnan, nan creatividad y tambe nan solidaridad 
cu otro, nan responsabilidad y curashi pa traha hunto pa 
yega na nan cas pa nan famia. Importante pa nos tawata pa 
mustra con hendenan tawata traha nan casnan di torto, torto 
cu ta un mescla di klei, awa y yerba, y con nan tawata traha 
e cas di tal forma cu e por a wanta solo, biento duro y tambe 
tin ora awasero duro. Pa ilustra con nan tawata traha e cas di 
torto nos a haci uzo di imagennan ilustrando renobacion di 
un cas di torto na Rooi Dwars na aña 1999. Nos por ta testigo 
di entre otro nan conocemento di material y con pa traha un 
cas cu e materialnan disponibel, tambe con nan tawata tene 
cuenta cu elementonan di naturalesa pa traha un cas cu ta 
duna un luga pa biba na un famia grandi, tin ora mas di dies 
yiu. Pa loke ta nos herencia Casnan di Torto nos por bisa cu 
hopi di nan a bay perdi, pero cu tin algun di nan, cu ainda t'ey 
y ta wordo habita. 

Parlamentario Ricky Hoek (MEP): 
A haci entrega di un mocion pa reglamenta parkeo 


pa persona cu limitacion 


>. 


Riba diaranson 30 di maart 2022, e 
prome dia cu Parlamento di Aruba a cu- 
minsa trata e “Proyecto di ordenansa 
nacional cu ta establece e presupuesto 
di e ministerionan di nos pais pa aña 
2022”, en corto bisa, e Ley di Presu- 
puesto 2022. Riba e dia aki tabata na 
turno e respectivo Ministernan di Hus- 
ticia y Asunto Social y Labor, Energia y 
Integracion. A base di e documento di 
presupuesto cu a keda presenta pa go- 
bierno, mi persona a tuma tempo pa 
studia y analisa esaki. Mi a tuma nota 
cu den e parti di asunto social un grupo 
importante di nos comunidad lo mester 
haya un poco mas atencion. Esaki ta e 
grupo di persona cu limitacion. 


Dicon e mocion aki ta importante? 

E Tratado di Persona cu Limitacion di 
Nacionnan Uni tin como meta pa pro- 
move, proteha y garantisa e pleno goso 
di cada persona cu un incapacidad di e 
derechonan humano y libertadnan fun- 
damental den condicionnan di igualdad 
y tambe promove e respet di su digni- 
dad inherente. Un persona cu un inca- 
pacidad ta ser considera un persona cu 


x MS E 


deficiencia fisico, mental, intelectual of sensorial a largo pla- 
so, cu durante interaccion cu diferente barera, lo por wordo 
impedi di participa na manera optimal, efectivo y den igual- 
dad di condicionnan cu e demas di e sociedad. Inclusion y 
acceso di tur persona den sociedad na entre otro trabou, scol, 
transporte, cultura, deporte y otro actividadnan ta den liña cu 
e Metanan di Desaroyo Sostenibel di Nacionnan Uni. Desde 
2007 e Plataforma pa Persona cu Limitacion (PPL) na Aruba ta 
bogando pa derecho di persona cu incapacidad y respet y uso 
adecuado di parkeo di persona cu incapacidad. E parkeonan 
pa persona cu incapacidad na diferente establecimento riba 
Aruba diariamente no ta wordo respeta y laga liber pa un 
persona cu incapacidad. Na e momentonan aki no tin un ley 
na vigor cu ta stipula e maneho, control y castigo di uso in- 
adecua di parkeo pa personanan cu incapacidad. Ademas, e 
uso di e ‘gehandicaptenparkeerkaart’ segun articulo 28 inciso 
¡ y articulonan 28a te cu 28e di e Landsbesluit verkeersregels 
no por wordo usa na manera optimal door di un persona cu 
un incapacidad debi na e infrastructura corespondiente. 


Kico ta e meta? 

E meta cu mi a entrega e mocion aki ta pa urgi gobierno di 
Aruba pa cuminsa traha riba e aspectonan legal cu ta regarda 
e parkeonan pa persona cu incapacidad. Di e manera aki lo 
tin un ley cu ta stipula ken por haci uso di e parkeo pa perso- 
na incapacita. Si acaso e parkeo pa persona incapacita wordo 
uza door di un persona cu no ta incapacita, polis lo por actua 
y duna un sancion pa uzo di e parkeo indebidamente. 


-Mainta 

Oficina Central di Estadistica ta presenta e resultadonan principal 
di e Indice di Prijs di Consumo (CPI) pa luna di Februari 2022 


Indice di Prijs di Consumo pa luna di 
Februari 2022. E CPI pa luna di Februari 
2022 ta 100.44, loke ta representa un 
subida di 0.4% compara cu e indice di 
Januari 2022 (100.07) y acumulando un 
caida di 0.2% te cu na Februari di e aña 
aki. E cambio di e CPI pa e ultimo dies- 
dos (12) lunanan (Februari 2021 te cu 
Februari 2022) ta 3.5%, un subida di 5.4 
punto di porcentahe (ppt) compara cu 
e periodo corespondiente di aña pasa 
(-1.9%). E promedio anual di e tasa di 
inflacion pa e periodo di Februari 2021 
te cu Februari 2022 ta 1.7%, un subida 
di 3.9 ppt compara cu e -2.2% registra 
den e periodo di Februari 2020 te cu Fe- 
bruari 2021. Durante e luna aki, ocho 
(8) di e diesdos (12) sectornan a registra 
subida di prijs. E subidanan cu tawata 
tin e mayor efecto riba e CPI a wordo 
registra pa e sectornan di “Transporte” 
(2.1%) y “Recreacion y cultura” (1.9%), 
causando un efecto di 0.28 y 0.19 ppt, 
respectivamente. 


E subidanan den e restante sectornan a 
contribui cu un efecto di 0.21 ppt riba e 
CPI di Februari 2022. E subidanan aki a 
wordo contraresta parcialmente door di 
principalmente un caida den e indice di 
e sector di “Vivienda” (-0.7%) cu a con- 
tribui cu un efecto di -0.19 ppt riba e CPI 
di Februari 2022. E caidanan den e res- 
tante sectornan a contribui cu un efecto 
di -0.12 ppt riba e CPI di Februari 2022. 
E subida den e sector di “Transporte” a 
wordo causa door di principalmente su- 
bida den e categoria “Gasto relaciona 
cu uso di vehiculo di transporte perso- 
nal” (4.9%), causando un efecto di 0.40 
ppt. E subida den e sector di “Recreacion 
y cultura” a wordo causa principalmente 
door di un subida di 6.3% den e cate- 
goria “Vacacion”, causando un efecto di 
0.17 ppt. E caida den e sector di “Vivien- 
da” a wordo causa principalmente door 
di un caida den e categoria “Mantencion 
y reparacion di vivienda” (-4.2%), cau- 
sando un efecto di -0.23 ppt. 


CANASTA DI CONSUMO 

E canasta di consumo di e CPI ta consis- 
ti di 408 bienes y servicionan. Compa- 
ra cu Januari 2022, 46.6% di e bienes 
y servicionan aki a conoce un aumento 
di prijs causando un efecto di 1.47 ppt, 
mientras cu 36.3% ta mustra un caida di 
prijs, cu a contribui cu un efecto di -1.10 


ppt y pa e restante 17.2% no tawata tin cambio den prijs. Pri- 
jsnan di bienes a subi cu 0.1% y a causa un efecto di 0.06 ppt. 
Prijsnan di servicionan a conoce un subida di 0.7% y a causa 
un efecto di 0.31 ppt riba CPI di Februari 2022. Core inflation 
E CPIC (core inflation) - CPI excluyendo e efecto di energia y 
cuminda - a registra na Februari 2022 un subida di 0.5%. 


E indice di energia - cu ta consisti di e productonan: electri- 
cidad, awa, gasolin y diesel a registra un subida di 8.2%. E 
indice di cuminda a registra un subida di 1.2%. Bestaansmi- 
nimum E bestaansminimum pa un hogar consistiendo di dos 
(2) adulto y dos (2) mucha (edad 0-14 aña) na Februari 2022 
ta Afl. 4,931, un subida di Afl. 189 compara cu Februari 2021 
(Afl. 4.742). 


E bestaansminimum pa un hogar di un (1) adulto ta Afl. 2,348, 
un subida di Afl. 90 compara cu Februari 2021 (Afl. 2.258). 
21 CPI (BASE JUN 2019 = 100) Indice $ 100.44 Luna actual 
1 0.4 Acumula | -0.2 Tasa anual $ 3.5 Promedio anual 1 1.7 
Bienes 1 0.1 Servicionan 1 0.7 CPIC (basa riba e inflacion di 
promedio anual) CPIC $ 0.5 Energia 1 8.2 Cuminda 1 1.2 
BESTAANSMINIMUM na AFL. 1 adulto 1 2,348 2 adulto + 2 
mucha 1 4,931 pa logra mantene un nivel di bida adecuado. 
FEBRUARI 2022 CPIC: CPI excluyendo e efecto di energia y 
cuminda. 

IBiSA ta promove Move pa Biba encurashando pueblo 


haci actividad fisico 


IBiSa kier stimula comunidad di Aru- 
ba pa participa den actividad fisico. P’e 
motibo aki a organiza den cuadro di Dia 
Mundial di Actividad Fisico un evento 
pa dia 6 di april awor. Mester stimula 
y motiva comunidad pa ta mas activo 
posibel. Principalmente riba e fecha aki. 
E prome paso duna ta pa manda carta 
pa diferente organización pa encurasha 
nan haci algo fisico cu nan trahador- of 
miembronan. 

IBiSa hunto cu Movimento ta Bida y Ra- 
papana (ta promove actividad fisico den 
America). IBiSA kier mustra cu aki tambe 
tin atencion pa celebra e fecha aki, mes- 
cos cu resto di mundo. IBiSA ta contento 
toch cu durante e pandemia a constata 
cu hopi hende a cuminsa cana y hopi a 
sigui cu esaki despues di e pandemia. 
Esaki danki na miho infraestructura cu 
ta pone e hendenan sinti nan mes mas 
sigur. 

A duna ehempel di caredanan cu IBiSA 
t ayuda organiza y prácticamente tur ta 
sold out hopi lihe. Di otro banda, prac- 
tica di deporte a habri bek. Sin embar- 
go kier stimula mas movecion. Top 10 


causa di malesanan ta falta di haci ehercicio. Actividad físico 
tin beneficio enorme pa cada persona, ta fortalece musculo y 
wesonan, pero tambe ta evita cu ta haya malesa. 

Ta haci apelación na tur mayor pa hinca cada yiu den cualkier 
deporte of cana hunto den famia. Esaki ya caba ta trece un 
miho relación familiar pero ta bon pa salud tambe. Deporte 
y Movecion ta genera un valor importante pa e ser humano. 
Dia 6 IBiSA ta promove nan lema Move pa Biba. Pero nan mes 
lo tin un caminata den Franse Pas, c uta wordo promove riba 
nan Facebook. Lo tin un evento tambe na IBiSA Sport Cen- 
trum na San Nicolas, c uta pa pueblo y lo organiza diferente 
actividad físico. 


Segun Anthony Godett: Sektor di enseñansa meresé mihó 
Partido KEM ta bati bel pa University of Curacao 


WILLEMSTAD - University of Curacao (UdC) a ser lantá 
pa medio di un ordenansa sentral dia 12 di yanúari di aña 
1979. University of Curacao tin komo tarea primaria/prinsi- 
pal, duna enseñansa na nivel haltu i asina prepará studian- 
tenan na un embolbimentu sosial, di kua un estudio avansá/ 
haltu ta un eksigensia. 

University of Curacao tin pa aña 2022, 15.180.700 riba Gewo- 
ne Dienst i 250.000 florin riba Kapitaaldienst presupuestá. 


University of Curacao tin aktualmente 135.5 personal i un to- 
tal 2452 studiante (Bachier 1190 i Master 1262). University of 
Curacao tin proyektá, pa aña 2022 un total di 276 studiante 
ta terminá nan estudio den diferente fakultat. 

Na University of Curacao, enseñansa ta wordu duná bou di si- 
tuashonnan defisiente i no aseptabel. Instalashonnan di erko, 
koriente i awa no tur ora ta duna e komodidat deseá. Hopi 
buraku den dak, pa kolmo dak di asbést, mantenshon pre- 
ventivo i regular, nunka a haña e lugá desea den e kuadro 
operashonal di University of Curacao! Banda di tur esakinan e 
gobiérnu di pueblo, pa pueblo i huntu ku pueblo aki, ta korta 
den supsidio duná na University of Curacao 


Partido KEM konsiente, ku mester duna i risibí enseñansa bou 
di forma i kondishonnan optimal, ta roga Minister di OWCS, 


señor Sithree van Heydoorn, pa pone 
fondonan disponibel pa University of Cu- 
racao i pa stop di kòrta den e supsidio di 
gobiérnu na University of Curacao. Go- 
biérnunan a kuminsá kòrta den supsidio 
ariba menshoná na aña 2017 i a konti- 
nud durante aña 2020, aña 2021 i awor 
na aha 2022. Mester bini un kambio 
den esaki!!! 

Partido KEM ta atverti gobiérnu di Kor- 
sou, si esaki no tuma lugd, e konse- 
kuensia ta, ku University of Curacao no 
por kumpli ku nan Mishon i Meta. Tambe 
nos por haña un edifisio mas, den mal 
estado, den kua no por duna enseñan- 
sa. Gobièrnu mester evità un ripitishon 
di biblioteka nashonal Frank Martinus 
Arion(q.e.p.d.), edifisio di e ántes Bes- 
tuurscollege i/o e edifisio FEFFIK, dedika 
na Willy Franco(q.e.p.d). 


Partido KEM ta desea akshon rápido den 
esaki, i delantà ta yama sefior minister 
danki pa esaki. 

UN SNECHI DI PALABRA DI DIOS 
V DIADOMINGO DEN ANA 02.04.22 #357 


I lect: Is 43, 16-21 

Salmo 126 Il lect: Fil 3, 8-14 Evangelio: Hn 8, 1-11 
Den e tempo aya Hesus a bay Sero di Oleifi. Su manice trem- 
pan El a bolbe bay tempel y henter pueblo a reuni rond di 
djE. El a cay sinta y siña nan. Doctornan di ley y fariseonan a 
trece un muhe cu nan a gara ta comete adulterio y pon’e para 
memey di tur hende. Nan a bisa Hesus: 

“Maestro, a gara e muhe aki ta comete adulterio. Den nos 
ley, Moises a duna ordo pa piedra muhenan asina. Ma abo 
awo, kico abo ta bisa?” Nan a papia asina cu ne dijs pa pon'E 
cay den trampa y haya algo pa acus’E di dje. Ma Hesus a sak 
abou y skirbi den tera cu su dede. Ora nan a sigui insisti cu 
nan preguntanan, Hesus a lanta para y a bisa e hombernan: 
“Esun di boso cu ta sin pica tira e prome piedra. 

Despues El a bolbe sak abou y sigui skirbi den tera. Ora nan 
a tende loke El a bisa, nan a kita bay un tras di otro, esnan di 
mas edad na cabes. Nan a laga Hesus su so cu e muhe para 
keto bay ey. Hesus a hisa cabes y a bis’e: 

“Sefiora, unda nan a keda? Ningun no a condena bo?” E 
muhe a contesta: “Ningun hende, shon!” Hesus a sigui bis’e: 
“Wel, Ami tampoco no ta condena bo. Bay y no sigui biba den 


pica.” 


MENSAHE 


Mientras Hesus tabata duna sifiansa den tempel, doctornan 
di ley y fariseonan a trece cerca djE un muhe cu nan a gara ta 
comete adulterio. Ley di Moises tabata manda piedra tal sorto 
di muhe. E muhe adultera aki a keda para meymey di pueblo 
presente y publicamente a keda acusa y bergonsa pa motibo 
di su pica. El a haya su mes den tempel, dilanti di Hesus forsa. 
E no tabatin intencion di busca Hesus, toch cerca djE e ta haya 
pordon y oportunidad pa cuminsa un bida nobo. 

Tin biaha nos ta pone hopi atencion riba ley y nos ta ignora 
encuentro personal cu Hesus. Den evangelio di awe esey ta e 
caso di doctornan di ley y fariseonan. Nan a para na defensa 
di ley, pero na mesun tempo nan a aleha fo'i Hesus cu por a 
yuda nan cuminsa un bida nobo. 

Adultera a keda pordona mientras nan a bandona Hesus cu e 
carga di nan picanan. 

Hesus no a condena e adultera, pero tampoco a ignora e gra- 
vedad di su pica. El a bis’e: “Bay y no peca mas”. E ta condena 
pica, pero no pecador. 

Awendia nos tin cantidad di hende cu a scoge adulterio como 
un forma ordinario di biba. Tanto pareha ta biba sin matrimo- 
nio compartiendo bida sexual. Tanto esposa- of esposonan ta 
keda infiel na nan pareha. Hobennan ta comparti bida sexual 
como algo natural. Mundo ta promove sexo liber. Tur esey ta 
actonan di adulterio y fornicacion. 

Iglesia no ta tira piedra contra e personanan ey, pero ta sinti 
su mes responsabel pa condena nan pica y ta invita nan yega 


Palabra di Senor. 


cerca Hesus. Un encuentro personal cu 
Hesus por cambia nan bida. Adulterio 
semper ta un pica mortal. A pasa tempo 
cu a piedra adulteronan pero palabra di 
Dios no ta pasa. 

Anto e ta bisa: “hende inmoral, hende 
cu ta adora diosnan falso, ta comete 
adulterio, ta practica homosexualidad.... 
ningun di nan lo no haya parti den reino 
di Dios” (1 Cor. 6,9-10). 


ORACION 


Senor! Purifica mi mente y curason! 


PROPOSITO 


Aleha tur pensamento y deseonan im- 
puro. 

A enkontrá dos biahero klandestino 


abordo di un tenker Cu gran tristesa, pero agradecido pa tur locual e la nifica 
pa nos, 
KRALENDIJK _ Koninklijke Marechaussee Nos ta anuncia fayecimento di nos ser stima: 


(KMar) na Boneiru, den koperashon ku e depar- 
tamento Haven- en Loodswezen di Entidat Públi- 
ko Boneiru (OLB), den tramèrdia di djaweps 31 di 
mart a rekuperá dos biahero klandestino (stowe, 
na ingles stowaway) for di un tènker. For di Puerto 
Plata, Republika Dominikana, e dos hombernan a 
subi di forma ilegal riba e barku i durante di un 
biahe di kuater dia nan a haña nan mes riba ti- 
mon i den e ‘rudder trunk’ di e barku. Despues di 
un notifikashon di Haven- en Loodswezen, a hiba 
kolaboradornan di KMar ku un boto di trabou na 
e barku di karga riba laman ganchu. Aya e dos 
hòmbernan a pasa ofer riba e boto di trabou kual 
despues a trese nan den seguridat. 


E dos hombernan tabata den un estado di salu bas- 
ta bon. Unabes ku nan a pone pia riba tera, tur dos 
biahero klandestino a hasi petishon pa asilo, kual 
despues a pone noi RS ie bent A 
na JICN. Servisio di Imigrashon i Naturalisashon . 
Hulanda Karibense (IND-CN) ta trata e petishon- Vicente Semeleer 

nan pa asilo.. Buskadó di asilo por hasi petishon *04-03-1937 - 129-03-2022 

pa asilo mirando situashon (personal) den su pro- Acto di entiero lo wordo anuncia despues. 
pio pais, por ehémpel pa motibu di guera of trato 
inhumano. buskadónan di asilo. 


“Señor ta mi wardador, mi'n tin falta di nada Na nomber di su: 
Den cunucu di yerba berde e ta ponemi sosega. Esposa: Luz Marina Webb-Ramirez _ 
E ta hibami na awa trankil, Tata: {Pedro Webb y sra. vda. Ismenia Webb-Echaverria 
i E 3 Mama: sra. Filomena (Mena) Tromp 
Pa mi bolbe haña forsa”. Rumannan: Eric Tromp, Lisette Webb y famia, Susan y Jorge Jaraba y famia 
Salmo: 23 Carlina Ortega y famia, Israél Ortega, Ximena Ortega y Eddienne Boekhoudt y 
famia 
Nos ta anuncia fayecimento di: Zindia Webb y Juni y famia, Juan Carlos Webb y famia, Lucia Webb y famia, Luis 
Enrique Webb y famia 
Sobrino(a)nan: Melissa, tLyandro (Lalo), Lisandra, Jermin, Jean-Marc, 
Llizamarra, Anabella, Derricson, Derlina, Decson, Marwhin, Mathew, Netselina, 
Even, Xienna, Zinnia, Zainah, Zion 
Sobre sobrinonan: su preti wowo Lymaira (Posi Posi), Lyander, Jaydrick, 
Diondrick, Zjavi, Stacy, Derryl 
Omonan: Casimoro (Mott) Tromp, Rey Tromp y Andrea Tromp-Reyes y famia 
tEdwin Webb y Gladys de Cuba, tJuan Tromp 
Tantanan: sra. vda. Cristina Quandt-Tromp y famia, Sra. vda. Dora Panneflek- 
Webb 
Rita Webb y famia, Aura Webb y famia, Emma y Theo Wester, Frida Webb, Vera 
Webb y famia 
Margo y Herbert Briezen, Marina Webb y famia, Anna Kransen y famia 
Suegra: sra. vda. Gloria Amparo Alvarez 
Primo y primanan, amigo y amiganan di band’i cas y bou palo (mucho pa 
menciona), 
madrina y padrino: Hedwiges Tromp y Gironimo Croes. 
Mihor amigonan mane ruman: Omar (Ompi) Lares, Tula Sonny, Waldi Mejia, 
Mario (Mai0 Ranes) 
Demas famia: Webb, Tromp, Ramirez Saenz, Ortega, Chirino, Laclé, Boekhoudt, 
Kock, Thiel, Gomez, Kelly, Quandt, Larez, Sawney, Kemp, Figaroa, Garia Rocha, 
Joselito Gilberto Webb Augusta, Eckmeyer, Croes, Brakenhoff, Nicholson, Miracle, Geerman, Koolman. 
Despensa nos si den nos tristeza nos por a lubida un of otro persona 
Ta invita pa e acto di entiero cu lo tuma lugar diamars 5 di april 2022 na Aurora 


Mihor conoci como: “Lito” of “Gato Funeral Home di 2’or pa 4’or di atardi, despues lo sali pa Santana centraal na 
*16-08-1975 - {17-03-2022 Sabana Basora. 

In de schaduw voorop lopen en in bescheidenheid 
groot zijn (Rob Pons) 


Lider den sombra y un ser grandi den humildad 


Cu dolor na nos curason, nos ta participa 
fayecimento di nos ser stima: 


Sr. Francisco Celaire 


Carinosamente yama “Frans” of “Papa” 
*28-01-1941 -26-03-2022 


“Lagrima ta seca,flornan por seca, pero su 
recuerdonan y tur loke e la haci y significa pa 
nos, lo keda graba pa semper den nos mente y 
curason.” 

Ki alegria, ora nan bisa mi: “Ban cas di Senor!” 
Y awor, ata mi aki para na bo porta Señor. 
Ps. 122 
Cu inmenso dolor na nos curason, pero 
conforme cu Dios su boluntad, nos ta participa 
fayecimento di nos mama, abuela, bisabuela, 
suegra , ruman y amiga stima: 


=, ~ 49 
Sixta Trimon-Britten 
Mihor conoci como “Mama Sixta” y 


“Oma di Catiri” 


*06-08-1930 - 127-03-2022 


Mainta 


Na nomber di su esposa: 

Rosalie Celaire-Metze 

Su yiunan: 

Marcel & Ivonne i yiunan: Emil & Jillian, Maud 

{Maurice i su yiunan: Bruno, Patrick, Marlon 

Viuda: Diana Celaire-Wolthuis 

è Izzy 

Rumanan: Marie Celaire, Paul Celaire, Rosanna Celaire, Louisa Celaire, Sonia Stevens- 
Celaire y “Victor Stevens, “Pedro Celaire y Gladys Celaire-Koolman 

Coralie Celaire, Mavis Emanuel 

Rumanian pa Banda di Tata: Fanny, Martin, Felixia 

Sobrino y sobrinanan: Paul, Brigitte, Hubert, Angelique, Marcia, Charina, Lisa, Gregory, 
Emeriza y Francie 


De mas familia, di mas pa mensiona. 

Swa y Cuñanan na Hulanda 

Nos mas sincere gratitude ta bay na: 

Dr. Marcel Ho Kang You y su team, dr. Alex Ponson, Lola Geerman di KWF. 
Amigonan serca: Buchi Janga y familia y Eddie Wever 

Tur ex-collega di trabou 


Nos disculpa si den nos dolor a lubida algun persona. 


Condolencia ta tuma lugar diasabra 2 di april 2022 for di 2’or te cu 6’or atardi na 
Royal Funeral Home 


COME AS YOU ARE!!! 


Adres pa corespondencia: 
e-mailadres: 


Caya Juancho Kock 52 
rosaliecelaire@hotmail.com 


Nos ta pidi nos disculpa cu despues di despedida, nos no ta ricibi bishita na cas 


Na lugar di flor of krans, un donacion pa Koningin Wilhelmina Kankerfonds lo ta altamente 
aprecia. Lo tin un box desponibel. 


Viuda di Marco “Mai” Trimon 
Na nomber di su: 
Mama: t Anastacia “Anita” Britten-Jacobs-Trimon 
Tata: * Hilario “Lai” Britten-Dijkhoff 
Su yiunan: Michael y Mariana Trimon-Genser 

Edlin y Esy Figaroa-Trimon 

t Ludwina “Dina” y tJossy Croes-Trimon 

Emely Trimon 

Cesar y Lillian Trimon-Franken 

Rebecca y Ale de Cuba-Trimon 

Oslin Trimon 
Nieta- y nietonan:Edselyn Figaroa, Elvin Figaroa y Jennyve Bacor, Rushella Tromp, Michaelain 
Trimon, Gilner Dirksen y Gilain Dirksen, Solange Trimon, Jarzinho Werleman, Jaydrién Werlemen 
y Sophie-Ann Werleman, Rubella de Cuba y Claire Maduro, Marylou Trimon, John Maduro, Jaxton 
Maduro y Ariella Maduro, Jean-Mark Trimon y Cindy Arends, Kristine Trimon, Randrick Croes, 
Leander Trimon, Philippe Trimon 
Su rumannan: tMaria Geerman-Britten 
tPetronilla “Ninita” Britten Aldeberta “Betty” Wernet-Britten 
tCarlito Britten 
tJose Britten 
Giaira Arends y yiunan Dylan y Dyron 
Stima manera yiu: Ex suegra Mildred Jarzagaray 
Subrina stima: Isella Wernet 
Prima-, primo-, subrino- y subrinanan (di banda Trimon) cu a stime y semper a bishit’e. 
Cuna: Sra. Vda. Rosa Trimon-Dijkhoff 
Ihanan: Liesje Vrolijk-Trimon 

Sonja Kelly 
Consuegro y consuegra: Dolfi y Yolanda Franken 


Stima manera nieta: 


Ex coleganan di La Linda, amistadnan di cas, su amistadnan di Hulanda, su amistadnan na merca, 
esnan cu a cuid’e cu hopi amor 

Demas famia Trimon, Britten, Jacobs, Dijkhoff, Geerman, Wernet, Genser, Figaroa, Croes, Franken, 
de Cuba, Tromp, Jarzagaray, Werleman, Maduro, Dirksen, Arends, Bacor, Ruiz, Kelly, Pontilius y 
Navas. 

Despensa nos cu si den nos tristesa nos por a lubida un of otro familiar. 

Acto di entiero lo tuma lugar dia 2 di April 2022 di 1or pa 4or di atardi na misa Santa Filomena na 
Paradera despues pa santana catolico na Paradera. 

Despues di entiero no ta ricibi bishita di condolencia na cas. 


Na lugar di flor of krans, un donacion pa mantencion di santana di Paradera. 


‘Mainta 


Cerca Dios mi ta na paz, manera un yiu cerca su 
mama 
Salmo 131 
Cu inmenso dolor na nos curazon, pero conforme 
cu Dios su boluntad, nos ta anuncia fayecimiento 
di nos ruman, tanta stima : 


Sefiora Lucila Lampe Maduro 


*04-03-1937 — {29-03-2022 
Vuida di Marciano Lampe 


“Goodbyes are not forever and not the end it 
simply means we will miss you until we meet 
again” 


It is with sorrow in our hearts that we 
announce the passing of our beloved husband, 
father and brother 


Willem Cornelius van Elderen 
*02-03-1938 - t 31-03-2022 

Na nomber di su: 

Rumannan: 

Isildo y Barbara Maduro — Croes y famia 
Dolores y Pedro Geerman y famia 

Juan y Maria Maduro — Arends y famia 


Manera famia: 

Amelien Flanegien y famia 

Diana Croes y famia 

Famia Werleman 

Tur su sobrino y sobrinanan,sobre sobrino y sobre sobrinanan, swa y 
cuñanan,amistadnan,bon bisiñanan y demas conocirnan 

Famia Lampe na Aruba, Venezuela y Italia. 

Famia Maduro na Aruba y Hulanda. 

Enbes di flor of krans lo tin un box disponibel pa donacion pa Hospice atardi. 


Ta invita pa acto di entiero cu lo tuma lugar na Aurora Funeral Home dialuna 
4 di April 2022 di 2’or pa 4’or di atardi. Despues lo sali pa Santana Catolico 
na Sta Cruz. 


Disculpa nos si den nos tristesa nos por a lubida algun famia of conocir. 


Left to mourn his loss are his immediate family: 


Spouse: 
Diana Maria van Elderen 


Daughter: 
Luisa Fernanda Refunjol 


Siblings: 
Jan van Elderen & family 
Corrie van Elderen & family 


Brother in law: 
Nestor Ricaurte Echeverri and spouse Alexandra Ocampo Ricaurte 


Godchildren: 

Lucia Muñoz-Repiso 
Valentina Ricaurte 
James de Jong 

Luciana Ricaurte Morales 


Our beloved Willem will be deeply missed by his friends in Spain whom he considered his second 
family, Antonio Muñoz-Repiso and family. Franklin Lourens and spouse Nathalie Lourens, Angeline 
Vrolijk and the rest of his AruWood family. Olivier de Jong and his spouse Frederique de Jong, 
Richard Lacle and family, Raymond Croes, Casper Hese and family, Clifton Ling and spouse Ingrid 
Ling, Hubert Solagnier. 


Our sincere apologies if in our grief we forgot to mention someone. 


In lieu of flowers a donation towards the Aruba Animal Shelter will be highly appreciated, there will be 
two boxes available at the funeral home for this generosity. 


Condolences and sympathies are welcome on Monday April 4th 2022 from 2pm to 4pm at Royal 
Funeral Home. Our beloved Willem will be cremated in close family circle. 


We would like to inform you that after the cremation we are not receiving condolences at home. 


